Hendecasyllaborum seu Baiarum libri duo/2.10
<div class=text>

<poem> 	
X.
Ad Constantiam.
 
Insedere tuis apes labellis;
in labris residens tuis Melissa
Hyblaeum liquat Atticumque rorem,
quem stillent Venus ipsa Gratiaeque.
5
O qui Castalios lacus, poetae,
quique et Thespiadum sititis amnes,
hinc et Castalii lacus liquores,
hinc et Thespiadum petatis undas,
has Constantia mollibus labellis
10
instillat, quibus Atticae Camoenae
rorarunt venerem suam charimque,
quae Musis comes et comes poetis.